bob hund
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Bob hund er et svensk rockeband. De oppnådde etter hvert status som et kultband i universitetskretser både i Sverige og Norge. Thomas Öberg er kjent for sin energiske sceneopptreden og vokal på skånsk dialekt.
Bandet ble dannet i Stockholm i 1991 av vokalisten Thomas Öberg (født 1967), gitaristene Conny Nimmersjö (født 1967) og Johnny Essing (født 1964), keyboardisten Jonas Jonasson (født 1967), bassisten Mats Hellqvist (født 1964) og trommeslageren Mats Andersson (født 1964).De albumdebuterte i 1994 med bob hund, som ble etterfulgt av Omslag: Martin Kann (1996), Jag rear ut min själ! Allt skall bort!!! (1998), bob hund sover aldrig (live, 1999) og Stenåldern kan börja (2001). De tre sistnevnte solgte mye også i Norge, ved siden av singlesamlingen 10 år bakåt och 100 år framåt (2002) og singlen Skall du hänga med? Nä!! (2001). Deretter begynte bob hund å synge på engelsk under navnet Bergman Rock. Men deres album fra 2003 og 2005 ble ingen stor suksess, verken hjemme eller ute.Uten Andersson gjorde bandet i 2009 comeback med albumet Folkmusik för folk som inte kan bete sig som folk (13. plass i Norge). Samme år ble Christian Gabel ny trommelslager. Det överexponerade gömstället kom i 2011. Dödliga klassiker fulgte i 2016, #klassiskbobhundkonsert i 2018 og 0-100 i 2019.Tidligere uutgitte låter fra 1990-tallet ble utgitt på 2022-albumet Det allra näst bästa. Les mer i Store norske leksikon rock musikk i Sverige Eksterne lenker bob hund